સોમવારે મોડી રાતે, સુરતના ચોક બજાર વિસ્તારમાં તાપી નદીના કિનારે રાજાના ઓવારા પાસે ફાયરિંગ થયું હોવાનું બહાર આવ્યું હતું. આ ફાયરિંગની ઘટનામાં એક વ્યક્તિ ઘાયલ થતા તેને તાત્કાલિક ખાનગી હોસ્પિટલમાં સારવાર માટે ખસેડવામાં આવ્યો હતો.સુરતના ચોક બજાર વિસ્તારના માથાભારે શખ્સ મમુ ઉર્ફે મોહમ્મદ હુસેન હસોટી નામના શખ્સ ઉપર અજાણ્યા શખ્સોએ ત્રણ રાઉન્ડ ફાયરિંગ કર્યુ હતુ. મોટર સાયકલ પર સવાર શખ્સે ત્રણ રાઉન્ડ ફાયરિંગ કર્યું હતું. જે પૈકી એક ગોળી મમુના જમણા હાથને અડીને નીકળી ગઈ હતી. જો કે હુમલા અને ફાયરીંગની આ ઘટનામાં મમુનો આબાદ બચાવ થયો છે.જ્યારે હાથના ભાગે ગંભીર ઇજા થતાં સારવાર અર્થે શેઠ પુરૂષોતમ લાલ ખાનગી હોસ્પિટલ ખાતે ખસેડવામાં આવ્યો હતો.